Diari Oficial de la Generalitat Valenciana


Sumari del DOGV 4966, del 15-03-2005 (2005/2881)

DECRET 55/2005, d'11 de març, del Consell de la Generalitat, pel qual es crea l'Institut Interuniversitari de Llengües Modernes Aplicades (IULMA).
--------------------------------------------------------------------------------------------------------------------------------------------------

### Dades del document

Número de DOGV
:   4966

Data del DOGV
:   15-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2881


Data del document
:   11-03-2005

Organisme emissor
:   Conselleria d'Empresa, Universitat i Ciència

Tipus de document
:   Decret

Descriptors 

:   * Universitat d'Alacant
    * Universitat Jaume I
    * universitat
    * legislació
    * lingüística
    * cooperació administrativa
    * llengua viva

DECRET 55/2005, d'11 de març, del Consell de la Generalitat, pel qual es crea l'Institut Interuniversitari de Llengües Modernes Aplicades (IULMA). [2005/M2881]
  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, establix en l'article 35 que correspon a la Generalitat la competència plena en la regulació i l'administració de l'ensenyament en tots els nivells i graus, modalitats i especialitats, sense perjudici de les facultats que corresponen a l'estat en relació amb les universitats.
  
El Reial Decret 2.633/1985, de 20 de novembre, sobre traspàs de servicis de l'administració de l'estat a la Generalitat en matèria d'universitats, establix en l'annex I.B.2.a) que la Generalitat assumix la competència per a la creació, l'adscripció i la integració dels instituts universitaris.
  
La Llei Orgànica 6/2001, de 21 de desembre, d'Universitats, disposa que la creació dels instituts universitaris d'investigació serà acordada per la Comunitat Autònoma, bé a proposta del Consell Social o bé per pròpia iniciativa amb l'acord de l'esmentat Consell, en tot cas amb un informe previ del Consell de Govern de la Universitat.
  
Informada favorablement pels consells de govern de la Universitat d'Alacant i de la Universitat Jaume I de Castelló la creació de l'Institut Interuniversitari de Llengües Modernes Aplicades (IULMA), ha sigut aprovada la proposta pels seus consells socials, amb dates 21 d'octubre de 2003 i 16 de juliol de 2003, respectivament.
  
El Consell Valencià d'Universitats, en sessió de 25 de març de 2004, va conéixer la proposta de creació de l'Institut Interuniversitari de Llengües Modernes Aplicades (IULMA) entre la Universitat d'Alacant i la Universitat Jaume I de Castelló, tal com disposa, respecte a la creació, ampliació i transformació de centres universitaris, l'article 3.2 de la Llei 5/2002, de 19 de juny, de la Generalitat, de Creació del Consell Valencià d'Universitats i de la Comissió Valenciana d'Acreditació i Avaluació de la Qualitat del Sistema Universitari Valencià.
  
La Universitat d'Alacant i la Universitat Jaume I de Castelló van subscriure el corresponent conveni de creació de l'Institut Interuniversitari de Llengües Modernes Aplicades (IULMA) el 21 de juliol de 2004.
  
L'Agència Nacional d'Avaluació i Prospectiva del Ministeri d'Educació i Ciència ha emés avaluació positiva respecte a la creació de l'esmentat institut.
  
En virtut d'això, a proposta del conseller d'Empresa, Universitat i Ciència i amb la deliberació prèvia del Consell de la Generalitat, en la reunió del dia 11 de març de 2005,
  
DECRETE
  
Article únic
  
Es crea l'Institut Interuniversitari de Llengües Modernes Aplicades (IULMA) amb el caràcter d'institut interuniversitari, integrat per la Universitat d'Alacant i la Universitat Jaume I de Castelló, que es regirà pel que disposa la Llei Orgànica 6/2001, de 21 de desembre, d'Universitats, la seua normativa de desenvolupament i el conveni interuniversitari de creació.
  
Disposicions finals
  
Primera
  
Es faculta el conseller d'Empresa, Universitat i Ciència per a dictar les disposicions necessàries per a l'aplicació del que disposa este decret.
  
Segona
  
Este decret produirà efectes des de l'endemà de la seua publicació en el Diari Oficial de la Generalitat Valenciana.
  
Castelló de la Plana, 11 de març de 2005
  
El president de la Generalitat,
  
FRANCISCO CAMPS ORTIZ
  
El conseller d'Empresa, Universitat i Ciència,